Kunngjøring Raymarine TwoStar 2021

1.REGLER

1.1 Regattaen vil være underlagt reglene slik de er definert i Kappseilingsreglene 2017-2020.

1.2 Det seiles etter det til enhver tid gjeldende NOR Rating regelverk.

1.3 Regattaen er underlagt World Sailing Offshore Special Regulations kategori 3 med følgende endringer:

a) Som hardværsfokk kan et seil som festes på et innrullet forseil benyttes. Et slikt seil må godkjennes av en sikkerhetskontrollør før start. Seilet anses ikke som et dobbelt vingeprofilseil.

1.4 Kappseilingsreglene vil bli endret som følger:

a) Del 2 «Når båter møtes» er erstattet av Sjøveisreglene mellom kl. 22:30 og kl. 03:30.

b) Deltagerne skal bære redningsvest på dekk, iht. til World Sailing Offshore Special Regulations 5.01. Dette endrer regel 40.

c) En båt kan ikke ta en totørnstraff når den har brutt en eller flere regler i Del 2 i en hendelse mens båten kappseiler. Den kan ta en entørnstraff når den har brutt regel 31, berøre et merke. Dette endrer regel 44.1, ta en straff.

1.5 Norges Seilforbunds lisensregler gjelder.

2. BETINGELSER FOR Å DELTA

2.1 Mannskapet skal bestå av to personer. I Raymarine TwoStar skal begge være minimum 18 år. Skipper må bekrefte på registreringsskjemaet at begge personer ombord har nødvendig erfaring med havseilas.

2.2 Et eksemplar av Kappseilingsreglene 2021-2024 skal være om bord

2.3 Et eksemplar av Sjøveisreglene (International Regulations for Preventing Collisions at Sea, Colregs) skal være ombord.

2.4 To mobiltelefoner med fungerende ladeutstyr skal være ombord i tillegg til VHF iht. kategori 3. 2.5 Hver båt skal fylle ut et egenerklæringsskjema etter målgang.

2.6 Alle båter vil få utdelt trackingutstyr som skal være påslått under hele seilasen.

3. KLASSER

3.1 Raymarine TwoStar er åpen for følgende klasser som har shorthanded NOR Rating 0.866 og høyere.

Det kan velges blant følgende klasser:

a) «Racing/Cruising» - øvrige enskrogsbåter. Deles i klasser etter behov. Løpet seiles uten pitstop. b) «Are Wiig Class» - enskrogsbåter med forseil på rull eller på stagkroker, ett storseil og maks to spinnakere/gennakere. Seiler på NOR Rating måletall. Løpet seiles uten pitstop.

4. PÅMELDING

4.1 Påmeldingen vil åpne lørdag 1. Mai 2021. Se regattaens webside <https://sailracesystem.no/regatta?regatta=3562>

4.2 Startkontingent betales med kredittkort, Visa eller Mastercard, på websiden.

Påmelding innen 6. Juni: kr 1500

Påmelding etter 6. juni: kr 2000

4.3 Ved avlysning pga. Covid-19 blir hele startkontingenten refundert.

5. REGISTRERING

5.1 Registrering skjer torsdag 17. juni 2021 kl. 19:00 - 23:00 på Hankø Yacht Club (HYC).

5.2 Siste frist for å bestemme båttype, mannskapsnavn og NOR Rating er 12. juni kl. 23:59.

5.3 Registrering, teknisk kontroll og sikkerhetskontroll foregår på HYC.

6. LØPENE

En mer detaljert beskrivelse av løpene vil bli gitt senest torsdag 17. juni kl 18:00 i form av oppslag på Andersenslippen og under menyen «oppslagstavle» på regattaens webside. Banene legges i Skagerrak tatt hensyn til sikkerhetskravene som gjør at vi ikke krever flåte og sikkerhetskurs. Det blir tatt hensyn til vindvarsel ved endelig banevalg og banelengde men i prinsippet vil banene ha start og målgang på Hankø.

7. FORSIKRING

7.1 Alle båter skal være forsikret med gyldig tredjeparts ansvarsforsikring. Skriftlig dokumentasjon fra forsikringsselskapet eller kopi av gyldig forsikringsavtale skal medbringes ombord og forevises ved registrering.

8. TRACKING

8.1 Tracking vil foregå ved hjelp av tildelt trackingutstyr levert av Sail Race System og TracTrac.

9. PRESSE OG MEDIA

9.1 Pressen vil følge seilasen og det oppfordres til deltagerne om at enhver henvendelse fra pressen besvares gjennom hele regattaen.

9.2 En representant fra pressen kan gis anledning til å komme ombord i båten under regattaen. Skipperen må vurdere værforholdene slik at ombordstigning er forsvarlig.

10. PREMIERING

10.1 Fredrikstad Seilforening deler ut premiering til 1/3-del av de startende mannskapene.

10.2 Vandrepremier og gavepremier.

11. MER INFORMASJON

11.1 Ved spørsmål, ta kontakt med Regattasjef John Hatch

 Tlf: 482 66 195

 Mail: works@iworks.no